Nybygning og ombygning, [adresse] 
Vera Nørgaard, Ronnie Frederiksen, Lennarth Mathiesen og Kasper Paulsen kunne tiltræde indstillingen i 
overensstemmelse med Magistratens anbefaling.  
Johannes Kristoffersen og Mads Vestergaard tog forbehold med henblik på en nærmere drøftelse i 
byrådsgruppen.  
Erik Eriksen var forhindret i at deltage i udvalgets behandling af sagen.  
Tilladelse til at opføre ny etageejendom samt at forhøje eksisterende etageejendom med en mansardetage på 
[adresse]RESUMÉ 
Der er søgt om tilladelse til at opføre ny etageejendom i 5 fulde etager samt en indrykket etage (penthouse) 
med 6 boliger på i alt 554 m² etageareal på ejendommen, [adresse]Der er søgt om tilladelse til at forhøje den eksisterende hjørnebygning på ejendommen med en mansardetage. 
Med ombygningen tilvejebringes en ny bolig på 112 m².   
 
 
Ejendommen ligger i kommuneplanens rammeområde 030203BO, der fastlægger områdets anvendelse til 
boligformål i form af etagebebyggelse. Der må opføres byggeri i maksimalt 5 etager.    
 
 
Projektet fraviger kommuneplanen, idet den nye etageejendom vil fremstå i 6 etager. Den øverste etage er 
indrykket. Med etablering af en mansardetage på den eksisterende hjørnebygning bliver bygningen ligeledes i 
6 etager.    
 
 
En partshøring har medført indsigelser, hvor der bl.a. peges på byggeriets omfang og arkitektur, indblik, 
lysforhold, støj, trafik, parkering og økonomiske forhold.   
 
 
Planlægning og Byggeri vurderer, at projektet er tilpasset det omgivende bygningsmiljø, og at projektets 
samlede omfang og indvirkning på omgivelserne ikke vil gå ud over, hvad der må forventes i midtbyområdet. 
INDSTILLING 
At byrådet godkender det ansøgte projekt og bemyndiger Teknik og Miljø til at meddele de fornødne 
tilladelser. 
Sagens forløb 
27-05-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
02-06-2014 Magistraten 
 
Fremsendes til [adresse] med bemærkning, at Magistraten i mødet den 2. juni 2014 anbefaler, at byrådet 
tiltræder Magistratsafdelingen for Teknik og Miljøs indstilling af 22. maj 2014. 
 
 
Borgmester Tim Vestergaard, rådmand Bruno Jensen og Winni Dam var forhindret i at deltage i sagens 
behandling. 
 
11-06-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 11. juni 2014 
 
23-06-2014 Teknisk Udvalg 
 
Vera Nørgaard, Ronnie Frederiksen, Lennarth Mathiesen og Kasper Paulsen kunne tiltræde indstillingen i 
overensstemmelse med Magistratens anbefaling.  
 
Johannes Kristoffersen og Mads Vestergaard tog forbehold med henblik på en nærmere drøftelse i byrådsgruppen.  
 
Erik Eriksen var forhindret i at deltage i udvalgets behandling af sagen. 
 
25-06-2014 Aarhus Byråd 
 
Beslutning ikke frigivet 
 
